ang malaking bahagi ng kaniyang naimpok ay iniukol niya sa itutubos kay huli at upang madulutan ito ng isang dampa na mapamamahayang kasama ng nuno, at hindi siya makapangahas na lumapit kay kapitang tiago, sa pangingilag na baka masapantahang ang gayon ay isang pauna sa mamanahing sinasabisabi sa kaniya. libang sa mga gayong iniisip ay hindi napuna ang mga pulupulutong na mga nag aaral na maagang nanggagaling sa loob ng maynila na waring isinara ang mga paaralan; lalo pa manding hindi napuna ang anyong natutubigan ng ilan, ang paanas na usapan, ang lihim nilang hudyatan. kayat nang dumating sa san juan de dios at tinanong siya ng kaniyang mga kaibigan ng ukol sa isang panghihimagsik, si basilio ay napalundag at naalaala ang binabalak ni simoun, na hindi natuloy dahil sa mahiwagang sakuna na nangyari sa manghihiyas. lipos katakutan at nanginginig ang boses ay tumanong na nagpakunwaring walang kamuwangmuwang: ah! ang panghihimagsik? napag alaman!